
A jelen melléklet az SZMSZ II.5. pontjában (Intézményi gazdálkodás) foglalt alapelveket bontja ki részletes, eljárási szintű szabályozássá.
1. A gazdálkodás alapjai
A vagyon feletti rendelkezés joga a hatályos állami és egyházi jogszabályok alapján a fenntartót illeti meg. Az intézmény ingó vagyonával a főigazgató rendelkezik; az intézmény székhelyét képező épület és telek vonatkozásában a tulajdonosi jogokat Kántorjánosi Község Önkormányzata gyakorolja.
A gazdálkodással összefüggő jogosítványokat a nemzeti köznevelésről szóló törvény, a Magyarországi Református Egyház köznevelési törvénye, valamint az intézményre vonatkozó egyéb hatályos jogszabályok előírásai alapján a főigazgató gyakorolja.
A Kántorjánosi Református Általános Iskola és Óvoda önállóan működő és gazdálkodó intézmény. A működéshez rendelkezésre álló anyagi eszközökkel a fenntartó által jóváhagyott költségvetés keretein belül önálló felelősséggel gazdálkodik. Az intézmény rendszeres bevételeit alkotják: az állami átlagbér alapú támogatás, a működési támogatás, a fenntartótól kapott anyagi támogatás, a pályázatokon elnyert céltámogatások, valamint a hazai és külföldi közösségek, magánszemélyek adományai.
Az intézmény fenntartási és működési költségeit a naptári évre összeállított és a fenntartó által jóváhagyott költségvetés irányozza elő. Az intézmény vállalkozási tevékenységet az alaptevékenység sérelme nélkül, kizárólag a fenntartó külön engedélyével folytathat.
A vezetők és alkalmazottak kinevezési rendjét a Magyarországi Református Egyház köznevelési törvénye (1995. évi I. törvény) szabályozza.
Az intézmény a kötelezően ellátandó feladatai során keletkező térítési díjak és az intézményi ellátások díjainak beszedési rendjéről a fenntartó által kiadott számviteli irányelvek alapján gondoskodik. Az intézmény főigazgatója a rábízott vagyon felhasználásáról évente beszámolót ad a fenntartónak; az intézmény átmeneti szabad kapacitását — az alaptevékenység sérelme nélkül, a fenntartó hozzájárulásával — jogosult bérbe adni vagy egyéb módon hasznosítani.
Az intézmény gazdálkodással kapcsolatos irányítási feladatait a gazdasági vezető látja el. Az intézmény önállóan rendelkezik a költségvetés kiemelt előirányzatai (személyi juttatások, munkaadókat terhelő járulékok, dologi kiadások, felhalmozási és felújítási kiadások) felett. A főigazgató döntése és a munkavállalók munkaköri leírásában meghatározottak alapján az iskola titkár jogosult az érvényesítésre, a térítési díjak beszedésére és a házipénztár kezelésére.
2. Pénzgazdálkodással kapcsolatos kötelezettségvállalás, utalványozás, érvényesítés és ellenjegyzés hatásköri rendje
2.1. A kötelezettségvállalás tartalma
A kötelezettségvállalás olyan intézkedés, amely fizetési vagy más teljesítési kötelezettséget von maga után: ha a kötelezettségvállalásban megjelölt feltétel teljesül, az abból adódó kötelezettségeket viselni kell. A kötelezettségvállalás során az arra jogosult személy intézkedést tesz a munka, a szolgáltatás elvégzésére vagy áruszállítás megrendelésére, és egyben kötelezettséget vállal arra, hogy a teljesítés átvételét követően a megállapodás szerinti ellenértéket kiegyenlíti. A kötelezettségvállalásra jogosult kizárólag a fenntartó által jóváhagyott tárgyévi költségvetésben foglalt feladatok célszerű és hatékony ellátására figyelemmel vállalhat kötelezettséget.
A leggyakrabban előforduló kötelezettségvállalási formák:
· megállapodás,
· alkalmazási okirat,
· megrendelés,
· vállalkozási, szállítási szerződés.
Kötelezettséget vállalni csak írásban lehet; a kötelezettségvállalás csak ellenjegyzés mellett jogszerű. Előzetes kötelezettségvállalás esetén a jelen szabályzat végén található  kötelezettségvállalásról szóló  minta példány  alkalmazandó.
2.2. Az érvényesítés tartalma
Ha a kötelezettségvállalásban foglaltak teljesültek, illetve egyéb, kötelezettségvállalást nem igénylő pénzforgalmi gazdasági esemény történt, a teljesítés szakmai igazolása során meg kell vizsgálni a kiadások és bevételek jogosultságát, összegszerűségét, a fedezet meglétét, valamint az előírt alaki követelmények betartását.
A jogosultság vizsgálata során meg kell győződni arról, hogy a bevétel ténylegesen megilleti-e az intézményt, illetve a kiadás ténylegesen az intézmény működése, gazdálkodása során merült-e fel. A teljesítésről lehetőség szerint minőségi, mennyiségi átvétellel kell meggyőződni; ha ez a teljesítés jellegéből adódóan nem lehetséges, más megfelelő módon kell megbizonyosodni a jogosultságról.
Az összegszerűség ellenőrzése során vizsgálni kell a kötelezettségvállalást jelentő dokumentumon szereplő összeggel, illetve — nem kötelezettségvállaláshoz kapcsolódó tételeknél — a vonatkozó alapdokumentumon vagy jogszabályon alapuló összeggel való egyezést. A számlával igazolt kiadásoknál vizsgálni kell, hogy a számla (illetve a kötelezettségvállalás) szerint történt-e a teljesítés, a kiadás jogszabály szerinti követelés-e, és a teljesítés megfelel-e a kötelezettségvállalás szerinti leírásnak.
A fedezet megléte tekintetében ellenőrizni kell, hogy az adott kiadás pénzügyi teljesítéséhez a szükséges anyagi fedezet rendelkezésre áll-e, figyelembe véve más rendszeres, illetve kötelező kiadásokat is. Az alaki követelmények vizsgálatakor ellenőrizni kell, hogy a számviteli elszámoláshoz a bizonylat adatai alakilag hitelesek, megbízhatóak és helytállóak-e valamint hogy a bizonylat alaki és tartalmi szempontból megfelelő-e.
Az érvényesítőnek el kell végeznie az adott pénzmozgás főkönyvi számlakijelölését (kontírozását). Érvényesítés esetén a jelen szabályzat végén található  minta példány  alkalmazandó.
2.3. Az utalványozás tartalma
Az utalványozás a kiadások teljesítésének, valamint a bevételek beszedésének vagy elszámolásának elrendelése. Utalványozásra csak az érvényesítés után kerülhet sor; e hatáskör gyakorlása után — az ellenjegyzés és érvényesítés mellett — kerülhet sor a pénzügyi teljesítésre.
Az utalványozás lehetséges formái: az érvényesített okmányra rávezetett, rövidített utalványrendelettel (utalványozási bélyegzővel), vagy külön írásbeli rendelkezéssel (utalvánnyal).
A külön írásbeli rendelkezés (utalvány, utalványrendelet) tartalmi követelményei: a rendelkező és a rendelkezést végrehajtó megnevezése; az „utalvány” szó; a költségvetési év; a befizető és a kedvezményezett megnevezése, címe, bankszámlaszáma; a fizetés időpontja, módja és összege; a megterhelendő, jóváírandó bankszámla száma és megnevezése; keltezés; az utalványozó és az ellenjegyző aláírása. Utalványozás esetén a jelen szabályzat végén található  utalványrendelet minta példány  alkalmazandó.
2.4. Az ellenjegyzés tartalma
Az ellenjegyzésre jogosultnak az ellenjegyzést megelőzően meg kell győződnie arról, hogy a jóváhagyott költségvetés fel nem használt, illetve le nem kötött, a kötelezettségvállalás tárgyával összefüggő kiadási előirányzata biztosítja-e a fedezetet, és hogy a kötelezettségvállalás nem sérti-e a gazdálkodásra vonatkozó jogszabályokat.
Az ellenjegyzési feladatokat el kell látni a kötelezettségvállalásoknál a kötelezettségvállalást jelentő dokumentumon, az utalványozás után pedig az utalványon (utalványrendeleten), illetve egyszerűsített utalványon.
Ha az ellenjegyzésre jogosult a kötelezettségvállalást jelentő okmánnyal nem ért egyet, csak akkor ellenjegyezheti, ha erre a kötelezettségvállaló írásban utasítja. Ez esetben az okmányt „a kötelezettségvállalás ellenjegyzése utasításra történt” záradékkal kell ellátnia, és erről a fenntartót 8 napon belül értesítenie kell. A fenntartó a jelentés kézhezvételét követő 15 napon belül köteles megvizsgálni a bejelentést, és kezdeményezni az esetleges felelősségre vonást.
3. A pénzgazdálkodással kapcsolatos jogkörök gyakorlására jogosult személyek
Kötelezettségvállalásra jogosult: a főigazgató; az általa, illetve a fenntartó által megbízott személy; távollétében a nevelési igazgatóhelyettes.
Érvényesítésre jogosult: kizárólag az ezzel írásban megbízott, legalább középfokú pénzügyi-számviteli szakképesítésű, emellett mérlegképes könyvelői vagy ezzel egyenértékű végzettségű pénzügyi-számviteli dolgozó.
Utalványozásra jogosult: a főigazgató, távollétében a nevelési igazgatóhelyettes; illetve az általuk, vagy a fenntartó által felhatalmazott személy.
Ellenjegyzésre jogosult: az intézmény gazdasági vezetője, vagy az általa felhatalmazott személy.
Szakmai teljesítés igazolására jogosult: a főigazgató, akadályoztatása esetén a nevelési igazgatóhelyettes.
4. Összeférhetetlenségi szabályok
A pénzgazdálkodási jogkörökkel kapcsolatosan az alábbi összeférhetetlenségi szabályokat kell figyelembe venni:
· a kötelezettségvállaló és az ellenjegyző nem lehet ugyanaz a személy; erre a helyettesítések és felhatalmazások rendszerének kialakításakor figyelmet kell fordítani;
· az utalványozó és az érvényesítő nem lehet azonos személy; erre különösen a felhatalmazások és a helyettesítések rendszerének kialakításakor kell figyelmet fordítani;
· az egyes pénzgazdálkodási feladatokat ellátó személy nem gyakorolhatja jogkörét, ha a feladatellátás saját maga vagy közeli hozzátartozója javára szolgálna.
Erre a feladatellátás során folyamatosan ügyelni kell.
5. A pénzgazdálkodással kapcsolatos belső szabályozás
Az intézmény a meghatározott feladataira megtervezett és jóváhagyott költségvetési előirányzatok terhére — figyelembe véve a fenntartó által év közben jóváhagyott előirányzat-módosításokat (lásd SZMSZ II.5. pont) — az alábbiak szerint gyakorolja a pénzgazdálkodási jogköröket:
· kötelezettséget az intézmény nevében a főigazgató, távolléte esetén a nevelési igazgatóhelyettes, illetve az általa felhatalmazott személy vállalhat;
· az utalványozás feladatát a főigazgató, illetve az általa felhatalmazott személy köteles ellátni;
· az ellenjegyzési feladatokat a gazdasági vezető, illetve az általa kijelölt személy végzi;
· az érvényesítést az intézményben alkalmazott, pénzügyi feladatokat ellátó dolgozó köteles elvégezni, megbízás alapján.
6. A feladatellátásra vonatkozó speciális szabályok
Az egyes pénzgazdálkodási jogkörökből fakadó feladatokat úgy kell ellátni, hogy a jogszabályban nevesített és a jelen melléklet 4. pontjában leírt összeférhetetlenségi helyzetek kiküszöbölésre kerüljenek.
A feladatellátás feltételeit folyamatosan biztosítani kell; ezért az általános szabályok szerint megjelölt személyek távolléte esetén is megfelelő személynek kell ellátnia a tevékenységet. Az összeférhetetlenséggel érintett, illetve távollévő feladatellátó helyett annak a személynek kell ellátnia a feladatot, akinek erre további meghatalmazása, megbízása van.
7. A bizonyítványmásodlat, bizonyítványcsere igazgatási díja
A névváltozás miatti bizonyítványcsere, illetve a bizonyítványmásodlat kiadása díjköteles, kivéve, ha a névváltoztatásra nemzetiségi név felvétele miatt került sor. A 20/2012. (VIII. 31.) EMMI rendelet 114. § (1)–(2) bekezdése alapján a bizonyítványmásodlat az eredeti okirat pótlására szolgáló, a törzslap tartalmával megegyező hitelesített irat; a másodlatnak — a névváltozás kivételével — szöveghűen kell tartalmaznia az eredeti adatokat. Névváltozás esetén a volt tanuló kérelmére, a névváltozást engedélyező okirat alapján a megváltozott nevet a törzslapra be kell jegyezni, és az eredeti bizonyítványról bizonyítvány-másodlatot kell kiadni; az eredeti bizonyítványt ilyenkor be kell vonni és meg kell semmisíteni, vagy kérésre „ÉRVÉNYTELEN” felirattal ellátva visszaadható.
A bizonyítványmásodlat, illetve a névváltozás miatti bizonyítványcsere igazgatási díjának mértéke jelenleg 3000 Ft. A díjat az intézmény által meghatározott módon és számlaszámra kell befizetni; a befizetett díj az intézmény bevétele.
8. Intézményi fénymásoló és nyomtató használata:
-Az intézmény fénymásolójának használatára csakis az intézmény dolgozói jogosultak, azt külső személy nem használhatja.
-A külső személy által kért másolást az intézmény dolgozója (iskolatitkár) térítési díj ellenében végzi, mely összegek az alábbi táblázatban vannak feltüntetve.
-Az intézmény munkatársai saját használatra történő másolás esetén 50 %-os  kedvezményben részesülnek.
-Ha az intézmény munkatársai a működés során bármilyen hibát észlelnek, azonnal kötelesek azt az intézményvezetőnek (vagy az őt képviselő helyettesének ) jelezni, aki a fénymásoló hivatalos szervizét értesíti.
-A fénymásoló zavartalan működésére minden dolgozónak kötelessége ügyelni, annak kifogástalan állapotára vigyázni.
Szolgáltatási díjak:
	Fénymásolás/fekete-fehér
	15 Ft /A4-es oldal

	Fénymásolás /fekete-fehér
	25 Ft /dupla A4-es oldal

	Fénymásolás /fekete-fehér
	35 Ft /A3 -as oldal

	Fénymásolás /színes
	50 Ft /A4 -es oldal


Záradék: a jelen melléklet a Kántorjánosi Református Általános Iskola és Óvoda Szervezeti és Működési Szabályzatának figyelembevételével készült, annak elválaszthatatlan része, visszavonásig érvényes.
Utalványrendelet
A kifizetés tényleges elrendelése. 
A fenti véglegesített összeg kifizetését elrendelem az alábbi módon:
1. Kifizetés jogcíme és módja: KIADÁS- Banki átutalás / Készpénz (Házipénztár)
1. Terhelendő bankszámlaszám: 10300002-13800930-00014904
1. Kedvezményezett azonosító adatai:
1. Vevő/szállítókód:
1. Közlemény:
1. Kifizetés határideje (Esedékesség): 20.... év ........................ hó ........ nap

Számla/bizonylat adatai
	Számla sorszáma
	Utalványozott összeg (HUF)
	Teljesítés dátuma
	Fizetési határidő
	Pü-i telj.dátuma
	
	

	
	Nettó
	ÁFA
	Összesen-Bruttó
	
	
	
	
	

	
	
	
	
	
	
	
	
	

	
	
	
	
	
	
	
	
	



A számla az alaki és tartalmi követelményeknek megfelel, szakmai teljesítésigazolása megtörtént.
Dátum: Kántorjánosi, …………………………………….

………………………………………….			 ………………………………………………..
Ellenőrző						Pénzügyi ügyintéző
…………………………………………….			…………………………………………………….
Utalványozó						Érvényesítő
………………………………………………..		              …………………………………………………..
Kötelezettségvállaló					Számviteli ügyintéző
 TELJESÍTÉSIGAZOLÁS ÉS ÉRVÉNYESÍTÉS
Kitöltendő a gazdasági esemény teljesülése (pl. számla beérkezése) után.

1. Alapdokumentum (Számla/Szerződés) száma: [Számlaszám]
1. Kifizetendő végleges összeg: .................................... Ft (bruttó)

Szakmai teljesítésigazolás:
A fenti kötelezettségvállalás szerinti teljesítés szakmailag, mennyiségileg és minőségileg megfelelt.
1. Dátum: ...................................................
 
Szakmai teljesítésigazoló aláírása: ....................................................
					Komoróczy Tamás főigazgató


Pénzügyi érvényesítés:
A kifizetés elrendelésének jogszabályi és pénzügyi feltételei fennállnak, az adatok a valóságnak megfelelnek.
1. Dátum: .................................................... 
Érvényesítő aláírása: ....................................................
                                         gazdasági vezető

KÖTELEZETTSÉGVÁLLALÁS (Előzetes)
Kitöltendő a megrendelés, szerződéskötés vagy kötelezettség keletkezése előtt.

1. A kötelezettségvállalás jogcíme/tárgya: 
1. Partner/Kedvezményezett neve: 
1. Partner adószáma / számlaszáma: 
1. A kötelezettségvállalás összege: .................................... Ft (bruttó)
1. Azaz: ........................................................................................................ forint.
1. Pénzügyi forrás / Érintett rovat: 

	Kötelezettségvállaló
	Pénzügyi ellenjegyző

	Dátum: ....................................................
	Dátum: ....................................................

	
	

	............................................................ 
Komoróczy Tamás főigazgtó                            
	............................................................ 
gazdasági vezető

